NaiveNeuron/SloPal huggingface dataset:
Fronc, Martin, poslanec NR SR (2012-09-20):
Ďakujem pekne, pani predsedajúca, ja som na minulej schôdzi položil tri interpelácie, dve pánovi ministrovi Čaplovičovi, dostal som odpovede, tretiu pánovi ministrovi Kažimírovi, nedostal som odpoveď. Musím povedať, že som pátral po tom, že či tá odpoveď prišla, alebo neprišla, v poštovej schránke nebola. Dozvedel som sa, že to ide výbory, vo výboroch i na jednom i na druhom, v ktorom som, takisto mi povedali, že také nič nemajú. Pán minister mi teraz tú odpoveď dal a ukázal, že ju poslal, takže nechcem nikoho viniť, ale s veľkou pravdepodobnosťou kdesi je chyba, asi predpokladám, že chyba v kancelárii alebo v distribúcii, takže to je moja výhrada, a chcem vás poprosiť, pani podpredsedníčka, aby sa v tejto veci urobila náprava. To je prvá vec a druhá vec, keď už som mal v tejto chvíli možnosť si tú odpoveď prečítať, predsa mi len nedá trošku to komentovať. Pán minister, pochopil som, tá otázka znela totižto tak, že či by sme nemohli vypísať dlhopisy s nižšou nominálnou hodnotou priamo pre občanov. No ja som túto otázku, interpeláciu kládol aj v minulom volebnom období vášmu predchodcovi, i on sa mi vyjadril v tom duchu, že je to vec, ktorá je na uváženie a že o tom uvažuje. Vy ste mi ale odpovedali, že istá skrytá forma takýchto dlhopisov existuje, existuje prostredníctvom Burzy cenných papierov alebo prostredníctvom komerčných bánk, a že tie vlastne komerčné banky nie sú veľmi rady, aby takéto dlhopisy púšťali, nehovoriac o tom, že sú to prostredník, ktoré si za svoje sprostredkovanie určite niečo vezmú. Čiže tá výhodnosť, o ktorej som hovoril, ktorá by bola priamo vypísaná, priamo to by bolo urobené, sa celkom iste stráca. Nehovoriac o tom, že podľa mojich informácií komerčné banky istým spôsobom nakupujú štátne dlhopisy „dobrovoľne povinne“, a to je takisto istým spôsobom niečo, čo tu možnosť občana investovať svoje úspory, ktoré chce mať dlhodobo uložené výhodne, vlastne sa strácajú. Čiže chcel by som skôr poprosiť pána ministra, aby naozaj o tomto predsa len trochu viac pouvažovali, pretože skúsenosti z iných krajín, skúsenosti napríklad z Česka hovoria o tom, že to je zaujímavý produkt pre obyvateľov, pomôže im to, tam bola emisia, ktorá sa veľmi rýchlo, pokiaľ mám informácie, rozpredala, a jednoducho ja chápem, že komerčné banky na tom záujem nemajú, ale my nie sme, takpovediac ani vy, ani my ako v tomto smere, ani koalícia a opozícia nejakým živiteľom komerčných bánk. Ďakujem.
Bugár, Béla, podpredseda NR SR (2017-06-21):
Pán poslanec Dostál, môžte reagovať, nech sa páči.
A. Slafkovský, poslanec: (2006-12-14):
Aj keď som počul jednu reláciu, kde telefonicky ľudia reagovali na to, ako by to vnímali, tak skôr tam prevažovala pozícia ponechať názov predseda atď., ale de facto v praxi pre ľudí, ktorí žijú v tomto prostredí, je názov predseda pomerne málo prijateľný, pretože je podobný mnohým iným predsedom, prezidentom a v prípade zmeny a prechodu na názov župa, župan bude jednoznačné vždy, o kom sa hovorí, v akej súvislosti sa hovorí, a navyše je to pôvodné slovenské a slovanské označenie, ku ktorému sa v pohode môžeme, myslím si, prihlásiť. A minimálne náklady, ktoré to so sebou prinesie, nie sú dôvodom na to, aby sme takýto krok neurobili. Ďakujem.
Grendel, Gábor, podpredseda NR SR (2020-06-09):
Sedem faktických poznámok na vystúpenie pána poslanca, končím možnosť prihlásiť sa s faktickými poznámkami. Pán poslanec Kazda ako prvý.
Kočiš, Eduard, poslanec NR SR (2023-06-27):
Veľmi pekne ďakujem za slovo, pán predsedajúci. Pán kolega Lehotský, vy ste vo svojej rozprave naozaj pospomínali všetko možné aj nemožné, len k meritu veci a k predmetu zákona ste povedali len veľmi málo alebo veľmi stroho. Naozaj tu ide iba o informovaný súhlas rodiča, aby rodič vedel v prípade nejakej mimoškolskej aktivity alebo aktivity, ktorá nesúvisí priamo so školským vzdelávacím programom, že sa ide diať niečo, čo možno nie je v priamom kontexte alebo v priamom súvise z toho, v čo daný rodič vychováva alebo v čom daný rodič vychováva v rodine svoje dieťa. To je úplne celé. Vy hľadáte naozaj v tomto zákone nejaké zvláštne zákulisné ťahy alebo zvláštne nejaké pochybenia, ktoré ste tu zakomponoval do nejakých vychýrených filozofických smerov. No naozaj to nie pravda. Informovaný súhlas rodiča tu máme a tento informovaný súhlas rodiča chceme len posunúť naozaj na trošku vyšší level. Nič iné za tým nie je, nič iné za tým nie je schované. Naozaj tento zákon, ak prejde, ja pevne dúfam, že prejde, umožní iba to, aby škola v spolupráci s rodičom mohla to dieťa lepšie a viac chrániť pred kadejakým iným, naozaj iným smerovaním, ktoré nie je zakomponované priamo v školskom vzdelávacom programe a aj škola, aj vyučujúci si môže svoje vyučovacie hodiny občas a v určitom smere prispôsobiť. Ale to, aby sa počas vyučovacieho procesu dostávali naozaj do tried určité mimovládne organizácie, ktoré chcú propagovať chcú čokoľvek a naozaj tých ponúk chodia desiatky, tak tento informovaný súhlas rodiča voči dieťaťu týmto veciam naozaj môže zabrániť. To je celé.
A. Belousovová, podpredsedníčka NR SR: (2008-09-10):
Ďalej v rozprave vystúpi pán poslanec Záhumenský, nech sa páči, máte slovo.
Fecko, Martin, poslanec NR SR (2017-09-11):
Ďakujem pekne. Ďakujem pekne, pán kolega, za vystúpenie. Ja iba uvediem jednu vec, a to je z toho čl. 20 našej ústavy ods. 4, že obmedzenie vlastníckeho práva je viazané na splnenie štyroch kumulatívnych podmienok, ktorými sú: nevyhnutná miera, verejný záujem, zákonný podklad a poskytnutie primeranej náhrady. Ak čo i len jedno z toho neni splnené, nemôže sa brať, že je to v súlade s ústavou. A ešte jednu vec by som chcel dodať. Veď predsa tá naša demokracia, ktorú tu sa snažíme budovať od toho roku ´90, resp. Slovenská republika od roku ´93 by mala aj naprávať krivdy, ja to beriem takto, socializmu na našich občanov, len my sme tu občanov nevymenili, to neboli, že teraz sme tu dostali demokratických občanov a vtedy sme mali socialistických občanov. Tí ľudia presne sú tu, sú naši rodičia, prarodičia, ktorí niektorí žijú, niektorí už nežijú, a my sme potomkovia ich na území Slovenska. A keď sme teda v tej demokracii, resp. socializmu tak pokrivilo tie vlastnícke vzťahy, vlastne demokracia mala si nájsť na to priestor aj financie. Áno, aj financie, aj persóny, ktoré budú to robiť. Keď sa dalo reštitučne zákonom ustanoviť náhrada v poľnohospodárskej brandži, v malých privatizáciách, kde sme vracali cukrárne malé, obuvnícke dielne, kadejaké lahôdky, čo boli, sa vracali, sa pýtam, jak je to možné, že pri tak veľkom zásahu, ako je energetika, kde boli postavené na cudzom majetku tieto siete, áno, vtedy sa to bralo, že ide vo verejnom záujme, lebo je po vojne, chceme, aby každá obec mala, a má to štát. Zisky išli štátu a teraz nejaký podnikateľ na našom majetku, či sa nám páči alebo nie, so súhlasom štátu pri tichosti ryžuje. Ďakujem.
Paška, Pavol, predseda NR SR (2014-11-10):
Je to možné, pán poslanec, je tu každú hodinku, každú polhodinku množstvo vecí, ktoré tu nebývali, takže musíme s tým počítať. Pán poslanec Mihál.
Hrnčiar, Andrej, podpredseda NR SR (2018-12-04):
Ďakujem. Prosím spravodajcu z výboru pre financie a rozpočet poslanca Radovana Baláža, aby podal správu o výsledku prerokovania návrhu vo výbore.
Pellegrini, Peter, predseda NR SR (2024-01-09):
S reakciou na faktické pán poslanec Bužo.
Mesterová, Zuzana, poslankyňa NR SR (2024-02-27):
Ďakujem pekne za slovo, pán predseda. Chcem sa poďakovať kolegyniam poslankyni Jurík, Plavákovej a Števulovej, že teda nasmerovali vládu Slovenskej republiky a ukázali im cestu, ako opraviť tieto chyby, ktoré v pôvodnej novele boli a ktoré predložené pozmeňujúce návrhy neopravili. Aj tento návrh, a ako je predložený a kedy bol predložený, len potvrdzuje celý zbabraný proces, ktorým bola prijatá novela Trestného zákona a o to viac odôvodňuje, aby o novele ako celku čím skôr rozhodol Ústavný súd a podrobil ju testu ústavnosti, preto ja chcem z tohto miesta poprosiť predsedu Národnej rady, aby umožnil Ústavnému súdu konať, zverejnil prijatú novelu Trestného zákona v Zbierke zákonov a konečne konal ako predseda Národnej rady a nie ako asistent Roberta Fica, aby sme sa všetci dozvedeli, či teda tá novela je v súlade s ústavou, alebo nie je, o to viac aj so zreteľom na tento návrh je to dôležité, aj so zreteľom, ako sú predkladané termíny účinnosti, kedy majú nadobudnúť tieto oba návrhy. Ďakujem.
Šimečka, Michal, podpredseda NR SR (2024-02-16):
Ďakujem veľmi pekne. Pani poslankyňa Števulová s procedurálnym návrhom.
Stachura, Peter, poslanec NR SR (2024-05-03):
Vážená pani poslankyňa Plaváková, ďakujem za tento návrh. Za mňa osobne, ale hovoríme tuná aj s kolegami, si myslíme, že to vieme podporiť, pretože je to dobrá vec. Ja sám ako anestéziológ som bol, žiaľ, aj pri takýchto ženách, ktoré mali teda spontánny potrat, to znamená, že ten plod, to dieťatko je mŕtve, nebije mu srdce a vlastne ten, ten plod je potrebné odstrániť a viem, ako ťažko to tie ženy prežívali. Mám ich stále pred očami, takže myslím si, že je to práve jedna vec, kde sa vieme určite zhodnúť, aj keď sme možno trošku v iných póloch v niektorých otázkach, tak toto je vec, ktorú, si myslím, že treba podporiť, pretože tieto ženy za to nemôžu, že to dieťatko alebo ten plod odumrel, a myslím si, že takýmto spôsobom im vieme ponúknuť šancu vysporiadať sa s týmto ťažkým, ťažkým zážitkom. Ako bolo spomínané, mnoho žien sa na to teší, to, to nie sú potraty, ktoré by si priali, to sú naozaj straty, veľa žien sa pokúša veľmi dlho mať tieto deti a sa im to nedarí, čiže takéto, takáto situácia je pre nich naozaj veľmi traumatizujúca. A myslím si, že ako spoločnosť, toto je práve vec, kde by sme mali byť vnímaví a mali im dať tento priestor. Čiže za mňa osobne ja si to viem predstaviť podporiť a ďakujem za tento návrh.
Hlina, Alojz, poslanec NR SR (2012-07-26):
Ďakujem veľmi pekne, pani podpredsedníčka. Vážení kolegovia, len krátko k tomuto návrhu. Príde mi nesystémové, keď veľa prší, je zle, keď je sucho, je zle. Takže aby sme to celé nejako nezdeformovali, tu mám takú miernu obavu. Len chcem sa spýtať fakticky, ja nie som odborník, ak ma, tak ma prípadne opravte alebo doplňte, alebo pán minister mi možno bude vedieť odpovedať, že ak požičiavame na 0,5 %, a vieme, že štát si požičiava, teraz pred chvíľkou to tu pán premiér spomínal, síce na iný účel, ale niekde na úrovni 5 %, to znamená, dotujeme tie úroky, že či to nie je neoprávnená štátna pomoc, lebo tá sa riadi nejakými inými ustanoveniami. To by ma v tejto veci zaujímalo. Ďalšia vec, čo sa chcem spýtať alebo čo chcem aj na čo upozorniť a prípadne sa doznať aj nejakého stanoviska pána ministra. V návrhu sa píše, že peniaze sa vrátia v decembri 2013. Ja tomu chcem veriť, keďže však vieme, ako to zvykne chodiť, tak ma taká mierna obava ma skľučuje. Nechcem, neviem dať ani nejaký návrh, ktorý by to nejakým spôsobom zmenil, tak sa len chcem pána ministra spýtať. Ja viem, on to tu spomínal, že to bude garantovať, že sa tie peniaze vrátia, tie ďalšie platby, neviem, či to dobre poviem, SAPU, VDF (SAPS, VDJ – pozn. red.) alebo nejaký iný titul, nepoznám to presne, i keď ovce chovám, ale nikdy som o to nežiadal. Ak to tak bude, budem rád. Chcem len povedať, že dakedy sa na slove chlapa stavali mestá. Dneska žijeme takú divnú dobu, že môžete mať zmluvu, ktorá váži pomaly 5 kg a nepomôže vám, aj tak vás obabrú. Takže ja sa len chcem spýtať pána ministra, či vie dať chlapské slovo, že urobí všetko preto, aby sa peniaze vrátili, ktoré sa teraz, ako sa dôvodí, mimoriadne požičiavajú a máme niečo zachraňovať. Či to chlapské slovo nebude stačiť a ja si do poznámok napíšem, že niekedy v januári, februári v roku 2014 budem pána ministra interpelovať, že ako sa nám darí tomuto chlapskému záväzku doznať. Ďakujem pekne.
Laurenčík, Milan, podpredseda NR SR (2021-03-16):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, preto vyhlasujem všeobecnú rozpravu za skončenú. Predpokladám, že pán navrhovateľ ani pán spravodajca sa nevyjadria k rozprave, ktorá neprebehla, preto prerušujem rokovanie o tomto bode programu. Vážené panie poslankyne, vážení páni poslanci, ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a ktorým sa dopĺňa zákon č. 434/2010 Z. z. o poskytovaní dotácií v pôsobnosti ministerstva kultúry Slovenskej republiky v znení neskorších predpisov . Návrh zákona je uvedený ako tlač 453. Návrh na jeho pridelenie na prerokovanie výborom je v rozhodnutí č. 448. Teraz dávam slovo pánovi poslancovi Milošovi Svrčekovi, aby za skupinu poslancov návrh zákona uviedol. Nech sa páči, máte slovo.
Blaha, Ľuboš, podpredseda NR SR (2024-01-23):
Pán poslanec Michal Truban.
V. Veteška, podpredseda NR SR: (2003-11-06):
Prerušujem rokovanie o tomto bode programu a bude pokračovať druhé čítanie o vládnom návrhu zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov. Vládny návrh zákona ste dostali pred prvým čítaním ako tlač 318, spoločnú správu ako tlač 318a. Prosím ministra práce, sociálnych vecí a rodiny, aby pokračoval v predkladaní návrhov zákonov a predložil aj nám tento návrh zákona. Máte slovo, pán minister.
Kuffa, Štefan, poslanec NR SR (2021-06-22):
Tak ako Anička Záborská to povedala, v podstate zopakovala len to, čo som povedal, že zákon prichádza neskoro, hej, ale to som zase dozvedel novú informáciu, že nemal prísť vôbec, hej. Toto som nevedel. Ja som rád, že prišiel tento zákon a je tuná tento zákon, pretože s tou nespravodlivosťou v minulosti, ja som si toto, nie že teraz som tu rozprával, ale toto som bol o tom presvedčený ako mladý muž, že toto sa malo riešiť pred 30 rokmi, 30 rokov dozadu. A teraz už že sa tu nejakí deduškovia medzitým zostarli, no tak je to tak. Ale brať benefity za nejakú nespravodlivosť, ktorú som ja páchal, tak to vnímam ako ďalšiu nespravodlivosť, ktorá by sa diala, a to už v danej súčasnosti. Nebudem tak reagovať na vás jednotlivo, ale keď je tuná jeden z kolegov, spomenul tuná ruského spisovateľa v podstate Solženicyna, ja si tiež dovolím jedného z ruských klasikov tuná spomenúť. A to bol Dostojevskij, ktorý napísal veľmi pekný román, on je zároveň aj taký veľmi aj dramatický, Zločin a trest. A tam je krásne v tom románe vysvetlené alebo vykreslené to, ako ten Nechľudov (pozn. red.: správne buď „Raskoľnikov“, alebo sa jedná o román L. N. Tolstoja Vzkriesenie) zavraždil starenku, starú babku, ale uvedomujúc si neskôr, a dievča, ktoré bolo doňho zamilované, uvedomil si, že zrobil čosi vrcholne nespravodlivé, prijíma ten trest a odchádza na Sibír do vyhnanstva. Ale viete, čo je krásne na tom príbehu? A dovolím si aj na takom ťažkom príbehu povedať, že to, čo je krásne. Toho Nechľudova na ten Sibír do vyhnanstva sprevádza láska. A to je kto? To bola jeho milujúca priateľka, ktorá ho neopustila a šla v podstate do toho vyhnanstva na Sibír spolu s ním.
Jurinová, Erika, podpredsedníčka NR SR (2015-04-23):
Pán poslanec Viskupič. Nech sa páči, pána poslanca Viskupiča zapnúť. Nech sa páči, máte slovo.
Danko, Andrej, predseda NR SR (2016-09-23):
Ďakujem. Pán poslanec Jozef Viskupič.
Blanár, Juraj, podpredseda NR SR (2022-11-15):
Dve faktické poznámky na vaše vystúpenie. Pán poslanec Marek Kotleba, prvý.
Počiatek, Ján, minister dopravy, výstavby a regionálneho rozvoja SR (2015-11-12):
Ja by som na to ešte zareagoval asi tak, že bolo by možno korektné, keď sa vám toto konkrétne opatrenie alebo akékoľvek iné opatrenie zo sociálneho balíčka nepáči a dlhodobo to kritizujete, bolo by možno korektné voličom vašim povedať, že ich zrušíte po voľbách. Povedzte to na rovinu! No tuto napríklad pán Poliačik hovorí otvorene, zrušíme, ale nie všetci to tak hovoria. Čiže myslím si, že mali by sme sa uberať týmto smerom a férovo povedať, že áno, zrušíme. Vďaka, skončil som.
Hrušovský, Pavol, predseda NR SR (2011-12-21):
Hlasujeme. (Hlasovanie.) 133 prítomných, 7 za návrh, 125 sa zdržalo, 1 nehlasoval. Pripomienku pána prezidenta Národná rada neschválila.
Vaľová, Jana, poslankyňa NR SR (2011-09-08):
Ďakujem veľmi pekne. Pán minister, ja by som sa chcela spýtať, aj keď ste hovorili, že tá alokácia bola nastavená podľa počtu lôžok a počtu obyvateľov, aj napriek tomu Prešovský kraj je najväčším krajom. Chcela by som sa spýtať, či mal najviac finančných prostriedkov podľa veľkosti alebo vlastne či iné kraje čerpali omnoho viac. A druhá vec, že či ste sa nezamýšľali nad tým, že ten Prešovský kraj má skutočne tie zariadenia zdravotné v zlom stave. A chcela by som aj vedieť, či by sa dalo už hoci písomne, hoc to tu nebude mať, ktoré mestá čerpali a koľko finančných prostriedkov. Pretože ja si myslím, že v regióne, ktorý zastupujem, môžem si takto dovoliť povedať, Humenné, Snina, Medzilaborce, úplne ten spodný región, tak sa tých finančných prostriedkov vôbec nedostalo. Či je to tak správne tie alokácie nastavovať a či je to tak dobré, pretože skutočne tam, kde je najmenej peňazí, sa dostane ešte aj naďalej najmenej peňazí. Tak chcela by som vedieť, ak by sa dalo, ktoré mestá dostali a po koľko čerpali. Ďakujem.
Laššáková, Jana, podpredsedníčka NR SR (2014-10-22):
Chcete reagovať? Áno. Aj keď je 19.00 hodín, krátko.
Dostál, Ondrej, poslanec NR SR (2017-02-08):
Ďakujem, opätovne by som chcel oceniť, že pani podpredsedníčka vlády a ministerka spravodlivosti Žitňanská je nielen prítomná pri prerokovaní tak vážneho bodu, ako je voľba verejnej ochrankyne práv, ale aj k tomu vystúpila a vyjadrila svoj postoj. Je to signál, že vláda by mohla brať vážnejšie novú verejnú ochrankyňu práv. Napokon pani Žitňanská v predchádzajúcom, v predpredchádzajúcom volebnom období bola aj pri voľbe pani Dubovcovej, tak verím, že aj ten nový jej tip sa vydarí, pokiaľ dostane dôveru väčšiny parlamentu. Ale vzhľadom na zloženie vystupujúcich a diskutujúcich, aj tej témy, tak až sa zamýšľam, že či by sme nemali novelizovať ten zákon a nezmeniť ho zo zákona o verejnom ochrancovi práv na zákon o verejnej ochrankyni práv, lebo zdá sa, že ženy berú tému ľudských práv akosi vážnejšie ako muži. Spomedzi vystupujúcich poslancov boli to tri poslankyne, traja poslanci, hoci ženy netvoria 50 % parlamentu, vládu tu zastupuje podpredsedníčka vlády a ministerka spravodlivosti, spravodajkyňou k tomuto bodu je poslankyňa, schôdzu vedie podpredsedníčka Národnej rady, volíme nástupkyňu verejnej ochrankyne práv a sú všetky predpoklady, že to znova bude žena. Tak ak by sme aj ten zákon nezmenili, tak aspoň by sme mohli častejšie používať ten termín verejná ochrankyňa práv, pretože ja nie som nejako rodovo precitlivený, ale pani Jana Dubovcová tu pravidelne prednáša správy verejného ochrancu práv. Myslím, že by sa nič nestalo, keby to boli správy verejnej ochrankyne práv, minimálne. Ďakujem.
Bugár, Béla, podpredseda NR SR (2018-02-06):
Prezentujme sa a hlasujme. (Hlasovanie.) Prítomných 141 poslancov, za 47, proti 12, zdržalo sa 81, 1 nehlasoval. Návrh sme neschválili.
I. Mikloš, podpredseda vlády SR: (2003-04-24):
Iniciatíva, ktorou sa Komunistická strana Slovenska snaží o zmenu Ústavy Slovenskej republiky, konkrétne ustanovením o úplnom zákaze pobytu príslušníkov zahraničných ozbrojených síl na území Slovenskej republiky je jednoznačne v rozpore s hlavnými cieľmi a zásadami zahraničnopolitickej orientácie Slovenskej republiky smerom k NATO a Európskej únii. Existuje množstvo zmlúv, z ktorých by som predovšetkým zdôraznil zmluvu PFP Sofa, ktorá nielen predpokladá prítomnosť príslušníkov cudzích ozbrojených síl na území Slovenskej republiky, ale dokonca presne upravuje jednotlivé aspekty takéhoto pobytu. Po vstupe Slovenskej republiky do NATO bude táto zmluva podpísaná už ako NATO Sofa zmluva a zdôrazňujem, že ide o jednu z elementárnych zmlúv, ktoré Slovenská republika musí v súlade s jej zahraničnopolitickými cieľmi podpísať. Prijatie a podpora takejto iniciatívy by neovplyvnila len zmluvy úzko previazané so vstupom do Severoatlantickej aliancie, ale i naše úsilie o plnohodnotnú integráciu do Európskej únie a predovšetkým do jej vojensko-politickej časti, nakoľko je známe, že v súčasnosti existujú v rámci Európskej únie iniciatívy, ktorých cieľom je vypracovanie a prijatie obdobného dokumentu, ako je NATO Sofa, avšak v podmienkach Európskej únie, teda EÚ Sofa. Nehovoriac už o ďalekosiahlych následkoch prijatia takejto iniciatívy, nakoľko by bolo nevyhnutné zmeniť už prijaté medzinárodné zmluvné dokumenty, napríklad bilaterálnu Sofa s Veľkou Britániou, zmluvy so susediacimi krajinami o vzájomnej pomoci pri mimoriadnych udalostiach, všetky dohody, ktoré sa týkajú medzinárodných cvičení na území Slovenskej republiky, dohodu medzi vládou Slovenskej republiky, vládou Českej republiky a vládou Poľskej republiky o mnohonárodnej brigáde a tak ďalej, a tak ďalej. Vážený pán poslanec, na základe spomenutého nie je možné o takejto iniciatíve v budúcnosti uvažovať, resp. ju podporiť, keďže takáto iniciatíva predstavuje jednoznačný krok späť vo vývoji Slovenskej republiky v rámci medzinárodných vzťahov. Pán predsedajúci, skončil som.
Sulík, Richard, predseda NR SR (2011-07-12):
Pán poslanec Ondruš.
Žiga, Peter, podpredseda NR SR (2023-12-06):
Pán poslanec Grendel, nech sa páči.
Blcháč, Ján, poslanec NR SR (2021-11-23):
Ďakujem pekne. Pán kolega Eštok, ja musím s tebou súhlasiť, že Slovensko potrebuje odborný tím štátnych úradníkov na všetkých stupňoch štátnej správy od tej najnižšej až po ministerstvá a po ústredné orgány štátnej správy. A ten štátny úradník sa nezrodí z večera do rána a mnohí, prevažná väčšina, možno takmer všetci terajší štátni úradníci podľa môjho názoru oplývajú bohatou, bohatým tým penzom vedomostí práve z tej oblasti, ktorú zastupujú na tom-ktorom úrade. Poznáme to v našom prípade z okresov alebo aj z iných orgánov, kde sa pohybujeme, a musím povedať, že mnohí sú naozaj takto dobre vyškolení a robia si svoju prácu poctivo. Ja neviem, ja nesúhlasím s tým, že, resp. neviem, z akých dát vychádzajú predkladatelia tohto návrhu, keď hovoria, že treba odpolitizovať. Koľko percent štátnych úradníkov je politicky činných, je členmi nejakých politických strán? Ja neviem, možno do päť, možno tri? Určite nie je to viac ako 5 %, možno desať. Tak o čo tu vlastne ide? Ide tu asi o niečo iné ako o odpolitizovanie. A správne si poukázal na to, že v prípade, že sa masívne rozšíri táto pandémia zmeny štátnych úradníkov na rôznych stupňoch riadenia, tak bude to len znamenať jedno, že sa stratí odbornosť, ktorá je. Netvrdím, že nie sú chyby, určite aj chyby robia mnohí úradníci, aj priestupky, ale tie sa musia riešiť, ale keď sa stratí tá odbornosť, tak tento, táto naša Slovenská republika si to naozaj nezaslúži. Ďakujem pekne.
Figeľ, Ján, podpredseda NR SR (2015-05-15):
Ďakujem pekne. Dávam teraz slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Eugenovi Jurzycovi.
Kuffa, Štefan, poslanec NR SR (2012-09-14):
Ďakujem za slovo. Dovoľte mi, aby aj ja som sa vyjadril k navrhovanému zákonu o inteligentných dopravných systémoch. Znie to veľmi honosne a veľmi krásne, ale vyvstávajú tu naozaj isté aj obavy, ktoré aj ja osobne prežívam, nechcem, aby to bolo tiež nejak chápané ako nejaká prezentácia alebo čosi také, ale mať zabudovaný čip v každom aute a merať kilometre a naivne sa naozaj aj domnievať to, že to nebude zneužívané, ja si to nemyslím. Myslím si, pán minister, že naozaj bolo by asi vhodné pozrieť sa ešte raz na ten zákon veľmi zodpovedne a veľmi precízne, lebo tak ako to kolega Hlina tu v tejto rozprave spomínal, aj ja mám tú obavu, že práve doplatia na to tí, ktorí na to najmenej majú a možno sú aj najchudobnejší. Rovnako, keď hovoríme o ľudských právach, tak ako sme to tu dnes spomenuli, dovolím si povedať, že aj toto môže byť jeden z problémov, ktorý môže do budúcna hraničiť s ľudskými právami, pretože človek má predovšetkým svoju ľudskú dôstojnosť, aby sme naozaj týchto občanov, ale aj seba samých neoznačili len nejakým čipom alebo nejakým číslom. Človek nie je číslom, ale je predovšetkým človekom. Ďakujem pekne.
Jurinová, Erika, podpredsedníčka NR SR (2014-06-03):
S reakciou na faktické... (Ruch v sále.) S reakciou na faktické poznámky pán poslanec Lipšic.
Číž, Miroslav, podpredseda NR SR (2014-12-09):
Ďakujem pekne za uvedenie návrhu zákona. Teraz dávam slovo spravodajcovi, ktorý uvedie spravodajskú správu. Je ním pán poslanec Fecko. Máte slovo.
Blanár, Juraj, podpredseda NR SR (2023-05-18):
Aj druhú otázku na vás adresoval pán poslanec Miroslav Urban a tá znie: „Pán minister, prosím vás, čo je obsahom dodatku č. 5 ku kúpnej zmluve II na nákup vakcín od firmy Pfizer uzavretej Európskou komisiou v mene členských štátov Európskej únie?“ Nech sa páči, pán minister, môžete odpovedať.
Hrnčiar, Andrej, podpredseda NR SR (2018-05-28):
Pán poslanec Mora.
Pellegrini, Peter, predseda NR SR (2015-01-29):
Ďakujem pekne. S faktickými poznámkami sa hlási šesť poslancov. Posledným prihláseným s faktickou je pán poslanec Hraško. Nech sa páči, pán poslanec Mihál.
Blanár, Juraj, podpredseda NR SR (2021-03-17):
Do rozpravy sa ešte hlási pán navrhovateľ. Nech sa páči.
Ďuriš Nicholsonová, Lucia, podpredsedníčka NR SR (2016-12-07):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Do rozpravy sa prihlásili dvaja páni poslanci, pán poslanec Osuský a pán poslanec Sopko. Pán poslanec Osuský, nech sa páči.
Hrnčiar, Andrej, podpredseda NR SR (2019-02-06):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Silvii Shahzad.
P. Hrušovský, predseda NR SR: (2005-02-04):
vládny návrh zákona, ktorým sa mení a dopĺňa zákon č. 171/1993 Z. z. o Policajnom zbore v znení neskorších predpisov (tlač 938), ktorý prerokúvame ako tlač 938. Nech sa páči, pán minister, máte slovo.
Hrnčiar, Andrej, podpredseda NR SR (2018-09-11):
Reakcia na faktické poznámky, pán poslanec Beblavý.
M. Hort, podpredseda NR SR: (2008-07-01):
S faktickými poznámkami sa neprihlásil na vystúpenie pani poslankyne nikto. Ďalším a posledným vystupujúcim v rozprave bude pán poslanec Kubánek Stanislav. Nech sa páči.
Mazurek, Milan, poslanec NR SR (2020-09-22):
Štefan, ja rozumiem aj procesu beatifikácie, aj kanonizácie, ja som to len nechcel ďalej rozširovať, pretože to nebolo v tej rozprave potrebné ani v tých desiatich minútach vynakladať čas na tieto veci. Dôležité bolo poukázať na to, o čom si hovoril aj ty, že proste Ján Vojtaššák je svätým mužom a podľa tohto návrhu zákona by si nemohol pre neho vytvoriť nejakú pamätnú tabuľu alebo bustu. Keď si tu hovoril o tých veľkých obetiach, o tom, ako máme prepísať všetky názvy ulíc a tak ďalej, ja s týmto až tak nesúhlasím, lebo predsa len história je, bola, nezmeníme ju a teraz úplne ju vymazať, to je zase to isté, čo robila kultúrna revolúcia, tá komunistická v Číne, ktorá búrala čínske pamiatky a chcela zmazať celú históriu. Proste bola tu, chápeme ju, poučili sme sa z nej, alebo teda mali by sme sa z nej poučiť, lebo tí ľudia, títo tzv. liberáli sa z nej nepoučili, lebo opäť obmedzujú slobodu slova a zase vedú štát k totalite. Ale jednoducho nie je potrebné teraz kvôli tomu prevrátiť celý štát hore nohami. Ja ti odporučím, lebo ty si povedal, že budeš za túto novelu hlasovať, aby si za ňu nehlasoval, pretože keď za ňu v takomto znení budeš hlasovať, tak ten biskup Ján Vojtaššák, o ktorom si hovoril, bude odsúdeniahodnou osobou v zákone. Štefan, toto proste nemôžeš urobiť. A keď v druhom čítaní si oni prijmú nejaké pozmeňujúce návrhy, ktoré tieto veci riešia, pretože tu to nie je riešené, potom už to pochopím, samozrejme. Ale v takomto znení ja ti naozaj odporúčam nehlasovať za to, pretože by to bola urážka celého života, diela a celého boja a mučeníctva Jána Vojtaššáka.
Hattas, Marek, poslanec NR SR (2021-10-19):
Ďakujem, pán predsedajúci, za slovo. Vážené poslankyne, vážení poslanci, pán minister, ja by som sa chcel v rámci tohto zákona, síce sme iba v prvom čítaní, ale chcel by som upozorniť na jednu dôležitú vec, a to je, že budúci rok máme voľby spojené, nielen teda komunálne, a to teda do obcí a miest, ale zároveň aj do župy. Hlavne teda vo veľkých mestách bude vcelku, vcelku komplikované hlasovanie, ktoré je vlastne spojené, spojené s týmito voľbami, lebo nielenže budete hlasovať do mestskej časti, vyberať svojich poslancov, následne budete voliť primátora alebo starostu a taktiež potom aj poslancov do župných volieb a samotného župana, ale teda špeciálne v Bratislave a v Košiciach. Tých volieb bude dokonca šesť, takže tých počet delegátov, ktorých budete krúžkovať, je naozaj že veľmi veľa. Ja si myslím, že je tu príležitosť sa pozrieť na to, aby sme túto voľbu možno trošku zjednodušili, zoptimalizovali. Ten systém, ktorý tu máme teraz zavedený, a to je to, že na kandidátnej listine máte poslancov uvedených podľa abecedy, so sebou prináša niekoľko, niekoľko problematických bodov. Je štatisticky dokázané, že poslanci, ktorí sú skorej v abecede, sa dostávajú za poslancov častejšie, ako tí, ktorí sú nižšie v abecede. Sú tu problémy, kedy si, kedy kandidáti sa volajú rovnako alebo majú rovnaké mená dokonca. Takže je tu, je tu viacero problémov, ktoré sú práve spojené s tým, že tie volebné lístky sú urobené, ako sú urobené, to znamená, že podľa abecedy. Ja si myslím, že je tu momentálne priestor, máme skoro rok do volieb, aby sme sa pozreli na to, či by sme práve tieto hlasovacie lístky nezoskupili podľa jednotlivých kandidátok a tým pádom možno aj sprehľadnili potom tú následnú voľbu, ktorú bude mať obyvateľ daného mesta alebo danej obce. Veľmi podobný model majú v Českej republike, takže ja si myslím, že by stálo za to, za zváženie ešte pouvažovať aj nad týmto variantom. Ďakujem.
Baránik, Alojz, poslanec NR SR (2016-10-27):
Ďakujem pekne. Ja by som na toto vystúpenie chcel reagovať v podstate otázkou, lebo vychádzam z toho, že vy ste kresťania, tak zdá sa, že toto je pre vás dôležité. A potom nerozumiem tomu, že v čom je problém ten, že niekto, či už ktokoľvek to je, svojimi peniazmi, ktorými môže disponovať, ako uzná za vhodné, pomáha blížnemu svojmu, ktorý podľa všetkého je tiež kresťan, pretože ako vieme, Rómi sú kresťania u nás a prečo vám toto vadí? Vadí vám to preto, lebo by sa Rómovia nejako povzniesli, že by boli menej zúbožení, ako sú? Vám sa zdá, že to je nesprávne? Vám sa zdá, že je nesprávne pomáhať blížnemu svojmu? To sa mi zdá, že nie je v súlade s tým, čo vy tu hlásate. Ďakujem.
R. Kaliňák, podpredseda vlády a minister vnútra SR: (2010-01-20):
Navrhuje sa znížiť počet ministerstiev o ministerstvo výstavby a regionálneho rozvoja a o ministerstvo životného prostredia. Pôsobnosť ministerstva výstavby a regionálneho rozvoja prechádza na ministerstvo hospodárstva a výstavby, a to v oblasti stavebnej výroby, stavebných výrobkov, v oblasti tvorby a uskutočňovania bytovej politiky a v oblasti poskytovania štátnej prémie k stavebnému sporeniu. Pôsobnosť ministerstva výstavby a regionálneho rozvoja prechádza aj na ministerstvo vnútra, a to v oblasti stavebného poriadku a územného plánovania okrem ekologických aspektov a v oblasti verejných prác. Pôsobnosť ministerstva výstavby a regionálneho rozvoja však prechádza aj na ministerstvo pôdohospodárstva a životného prostredia a regionálneho rozvoja, a to v oblasti regionálneho rozvoja okrem koordinácie využívania finančných prostriedkov z fondov Európskej únie, ktoré prechádza priamo na Úrad vlády. Zlúčením ministerstva pôdohospodárstva a životného prostredia prechádzajú doterajšie kompetencie ministerstva životného prostredia na Ministerstvo pôdohospodárstva, životného prostredia a regionálneho rozvoja Slovenskej republiky. Okrem toho sa navrhuje, aby doterajšia pôsobnosť ministerstva hospodárstva v oblasti cestovného ruchu prešla na Ministerstvo kultúry a cestovného ruchu Slovenskej republiky. Ďalej sa navrhuje zmena názvu ministerstva školstva na ministerstvo školstva, vedy, výskumu a športu. V predkladanom návrhu zákona sa navrhuje rozšíriť pôsobnosť Úradu vlády o koordináciu využívania finančných  prostriedkov z fondov EÚ a o koordináciu prípravy zásadných opatrení na zabezpečenie hospodárskej a sociálnej politiky Slovenskej republiky. Predkladaný návrh rovnako reaguje aj na reformu EÚ zrealizovanú Lisabonskou zmluvou. Vzhľadom na uvedené prosím o podporu tohto vládneho návrhu. Ďakujem veľmi pekne.
Laššáková, Jana, podpredsedníčka NR SR (2013-10-25):
Na vystúpenie pána poslanca nie sú faktické poznámky. Nech sa páči, pán poslanec Poliačik, máte slovo.
Bugár, Béla, podpredseda NR SR (2011-07-07):
Pán podpredseda, chcem sa vám poďakovať, a keď vás... (Reakcie z pléna.) A keď vás môžem poprosiť, keby ste mi mohli dať aj darček, že aj ostatní to isté urobia. (Povedané so smiechom. Smiech v sále.) Asi nie. Ďakujem pekne. Pán poslanec Glváč, nech sa páči.
M. Sabolová, poslankyňa: (2008-05-14):
Chcem sa ešte krátko dotknúť vecí, ktoré chýbajú. A očakávala som, že ak príde po dvoch rokoch novela zákona o záchranných zdravotných službách, že sa vyšpecifikujú aj veci ohľadne výjazdov. Je veľký nárast neidentifikovaných výjazdov, resp. iba výjazdov pri prevozoch. Ide o nerovnomerné obsadenie posádok, sú to raz záchranárske, raz lekárske posádky. Podľa mňa je to v nesúlade s ústavou, pretože dochádza k nerovnakému prístupu k pacientom. Malo by byť podľa mňa v tých výjazdoch jasne vyšpecifikované, kedy vychádza záchranka, lekári. Chýba možno to hodnotenie, pán minister, ako ste hovorili pri nástupe v programovom vyhlásení, že dôjde k vážnemu prehodnoteniu záchranných zdravotných služieb. Vo finančnom ohodnotení v mnohých prípadoch práve preto, čo som hovorila o tých prevozoch niekedy a neidentifikovaných výjazdoch, sú nadmerne ohodnotené. A určite odčerpávajú veľmi veľké financie zo zdrojov, ktoré sú v zdravotnom poistení. Kapacita zdrojov, ktoré sú, možno postačuje na oveľa menej staníc, kde by bola kvalifikovaná posádka. A zdá sa, že záchranári nebudú nikdy vyškolení dostatočne po telefóne. Nie je to adekvátnym riešením, keď len usmerňujú, akým spôsobom by tá akcia mala prebehnúť. Bola by som veľmi rada, ak by po kontrole, ktorá bola vykonaná v tých záchranných zdravotných službách, o ktorej ste informovali, pán minister, aj na hodine otázok, vznikla správa, ktorou by sa mohol zaoberať výbor pre zdravotníctvo. A preto predkladám aj návrh na uznesenie, aby sme na budúcu schôdzu pripravili správu o zdravotných záchranných službách. Odovzdávam aj návrh na uznesenie spravodajcovi. Ďakujem pekne.
Pročko, Jozef, poslanec NR SR (2023-12-08):
Nie pár sekúnd, to boli tri minúty. (Smiech v sále a reakcie z pléna.) Nevyrušujte, Habánik, tu nie ste v aute, kde bijete poslancov. Ukľudnite sa, Habánik. (Reakcie z pléna.)
Benčík, Ján, poslanec NR SR (2022-11-08):
Pán predsedajúci, kolegyne, kolegovia, v rozprave vystúpil poslanec Kyselica, ktorý podal pozmeňujúci a doplňujúci návrh. Zo spoločnej správy výborov nevzišli žiadne návrhy, o ktorých treba hlasovať, preto dajte teraz, prosím, hlasovať o pozmeňujúcom návrhu predloženom poslancom Kyselicom.
Hellebrandt, Tomáš, poslanec NR SR (2023-11-15):
Ďakujem pekne za slovo. Ja by som len chcel doplniť pána Polláka. Spomínal MOPS-ky ako program, ktorý funguje. Nie je to jediný. Existuje veľmi úspešná terénna sociálna práca, komunitné centrá a tiež zdravé regióny pod ministerstvom zdravotníctva. Hovoríte, že chcete tieto programy prehodnotiť. Takéto hodnotenie už existuje. Robil som, robil som ho ja ešte na ÚHP v roku 2019 a 2020, teda počas vašej vlády. Môžem povedať, že tieto programy sú vnímané veľmi pozitívne aj v komunitách, ale aj v samosprávach alebo napríklad medzi lekármi, ktorí ošetrujú Rómov. Kľudne ho môžte prerobiť. Som presvedčený, že výsledky budú rovnaké. Chcel by som tiež pripomenúť, že zaslúžilú prácu v tomto robia aj mimovládne organizácie. Určite sme všetci počuli o organizácii Cesta von, ktorá, ktorá poskytuje včasnú intervenciu prostredníctvom omám. Je to už dnes svetovo známa organizácia, jej hodnotenie robí Oxfordská univerzita. Nepochybujem, že bude veľmi pozitívne. Mimovládnych organizácií v tomto sektore je oveľa viac. Robia veci ako pomoc pri svojpomocnej výstavbe domov, prípravy nezamestnaných na pohovory, mentoring zamestnaní a ďalšie. Preto ľutujem, že ich chcete obrať o financie z dvoch percent dane. Ďakujem. (Potlesk.)
P. Paška, predseda NR SR: (2007-09-11):
Ani pripomienku č. 9 sme neschválili.
A. Belousovová, podpredsedníčka NR SR: (2009-11-04):
Otváram rozpravu o tomto bode programu. Do rozpravy som nedostala písomné prihlášky. Hlási sa niekto do rozpravy ústne? Ústne sa do rozpravy neprihlásil nikto. Končím možnosť podania ústnych prihlášok do rozpravy. Vyhlasujem rozpravu o tomto bode za skončenú. A zároveň prerušujem rokovanie o tomto bode programu. Ďalej budeme pokračovať návrhom rozpočtu Sociálnej poisťovne na rok 2010 . Návrh rozpočtu Sociálnej poisťovne je uvedený ako tlač 1288, spoločná správa výborov je ako tlač 1288a. Návrh uvedie generálny riaditeľ Sociálnej poisťovne pán Dušan Muňko. Nech sa páči, pán generálny riaditeľ, máte slovo.
Mihál, Jozef, poslanec NR SR (2016-10-11):
Ďakujem pekne, pán predseda. Vážený pán predseda, vážený pán minister, vážený pán predkladateľ, vážené kolegyne poslankyne, vážení kolegovia poslanci, vážení prítomní, dovolil som si prihlásiť sa do rozpravy k tomuto, k tejto vládnej novele zákona o sociálnom poistení, ktorá pôvodne mala byť vylepšením valorizácie dôchodkov, ale začala sa tu vlastne odohrávať dosť veľká dráma, pretože prostredníctvom pozmeňovacieho návrhu pána kolegu Vážneho podaného na sociálnom výbore minulý štvrtok tu sledujeme dosť závažné zvyšovanie odvodov dobre zarábajúcich najmä zamestnancov a ich zamestnávateľov a na to treba primerane reagovať. (Prerušenie vystúpenia predsedom.)
Ďuriš Nicholsonová, Lucia, podpredsedníčka NR SR (2016-12-06):
Pán poslanec Gál, hej? V súlade s rokovacím poriadkom teraz vystúpi pán navrhovateľ, pán poslanec Gál. Nech sa páči.
Pčolinský, Peter, podpredseda NR SR (2023-06-13):
Ďakujem pekne. Čiže pán poslanec Igor Matovič teraz vystúpi za klub... (Reakcie z pléna.). Len ste sa neprihlásili, pán poslanec. (Reakcia z pléna.) Teraz nerozumiem, lebo počas vystúpenia sa dá prihlásiť s faktickou poznámkou. (Reakcia z pléna.) Hej? Dobre. Tak faktickú poznámku pán poslanec Krajniak a potom vystúpi pán poslanec Matovič. (Reakcia z pléna.) Nejde vôbec, skús vedľajšie zariadenie. (Reakcia z pléna.) Tak, pán poslanec, s vami možno nepočítame. Skús vedľa. Už, už, už, už, už. Kým sa rozsvieti. Môžeš.
Kondrót, Maroš, poslanec NR SR (2019-03-27):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 3. mája 2019 a v gestorskom výbore do 7. mája 2019.
V. Veteška, podpredseda NR SR: (2005-10-26):
(Hlasovanie.) Prítomných 126, za 42, proti 58, zdržalo sa 24, nehlasovali 2. Neschválili sme predmetný návrh zákona, aby bol postúpený do druhého čítania v Národnej rade. Budeme pokračovať návrhom poslanca Národnej rady Slovenskej republiky Karola Ondriaša na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, tlač 1327. Pán spravodajca, prosím, uveďte hlasovanie. P. Keszegh, poslanec: Ďakujem pekne za slovo. Navrhujem, aby Národná rada sa uzniesla podľa rokovacieho poriadku, že tento zákon prerokuje v druhom čítaní.
Grendel, Gábor, poslanec NR SR (2024-09-13):
Ďakujem za slovo. Pán poslanec Krúpa, zhrnul si ten príbeh listu na Generálnu prokuratúru, ale chcem povedať, že to bola len zámienka, to nebol žiaden skutočný dôvod, prečo bola predsedníčka výboru Mária Kolíková odvolaná. Keby nebolo toho listu, vymysleli by si niečo iné, nejaký iný dokument z výboru, alebo niečo, neviem, že si dala modrú blúzku namiesto bielej, proste už nejaký dôvod by si vymysleli, aby ju odvolali, pretože im liezla na nervy spôsobom, ako výbor viedla, ako sa vypytovala, ako sa nenechala odbiť niekedy. To je celé. Nič, nič iné za tým nie je. Ešte raz, neporušila žiaden zákon, neurobila nič nemorálne, len im nevyhovoval spôsob, akým vedie výbor. A o to viac treba povedať, že jej odvolanie proste bolo nekorektné a zvoliť na to miesto kohokoľvek iného by bolo dokonaním tej nekorektnosti.
Grendel, Gábor, podpredseda NR SR (2023-03-30):
Pán poslanec Lukáš Kyselica.
Jarjabek, Dušan, poslanec NR SR (2014-11-10):
Ďakujem pekne za slovo. No, pán kolega, tu si sa v priamom prenose mohol presvedčiť, že povedať pravdu a svoj vlastný názor sa jednoducho neodpúšťa na tej pravej strane, tam. No a ja by som sa vrátil, aby som necitoval Pentu, budem citovať Topky.sk: „Tvrdá rana kandidátovi na starostu v Bratislave. Policajné stíhanie za daňový podvod.“ Pokračujem. „Podľa uznesenia vyšetrovateľa je podozrivý zo zatajenia daňových príjmov Gábor Grendel.“ Opäť skáčem. „Vo vami spomínanej veci začal vyšetrovateľ Okresného riaditeľstva PZ v Bratislave trestné stíhanie vo veci prečinu skrátenia daní. V tejto súvislosti v súčasnosti vykonávajú všetky potrebné úkony“ a tak ďalej a tak ďalej. Vyjadrenie Grendela: „Nie, nie je to pravda“ a tak ďalej. Mohol by som citovať. Toto, prosím pekne, vyšlo na Topkách.sk. Tak sa tuná nerozčuľujte, že to nie je pravda alebo že si to tuná Blaha vymyslel. Oficiálne Topky.sk. Ešte raz. Trestné stíhanie na Grendela a vyjadrenia k tomu. Tak čo tuná rozprávate o tom, že tuná niekto chce niekomu škodiť?! To si vybavte inde! No, aby sme sa teda dostali ďalej. O čom je táto schôdza? No určite nie o nejakom odvolávaní. O predčasných voľbách je. To ste tuná v rámci tých volebných kampaní, čo ste tuná porozprávali všetci za tie tri dni, či koľko tu sme, to sa dá skutočne kresať do kameňa. O čo tu ide? Sprofanovaní privatizéri rozprávajú o sociálnych hodnotách. Kde je pán Kaník? Už asi odišiel. (Reakcia z pléna.) Kde je? (Reakcia z pléna.) Dole. No tu je, samozrejme. (Smiech v sále.) Vy ste sprofanovaný privatizér. Sprofanovaný privatizér, o ktorom tuná mnoho ľudí mnohokrát mnoho vecí porozprávalo. Vy tu hovoríte o sociálnych hodnotách. Ďalej. Predseda kedysi rešpektovanej strany skoro inzultuje nášho poslanca. Kde je pán Frešo? (Reakcia z pléna.) Opäť tuná bol skoro škandál, ktorý sme už tuná zažili raz a všetci sa k nemu... (Prerušenie vystúpenia časomerom.)
Laššáková, Jana, podpredsedníčka NR SR (2015-05-19):
Na vystúpenie pána predsedu výboru nie sú faktické poznámky. Nech sa páči, pán poslanec Lipšic, máte slovo.
Mikloško, Jozef, poslanec NR SR (2015-06-15):
Ďakujem pekne. Ja nerád konštatujem, že ten príspevok bol slabý na to, čo som od neho očakával. Nejakým spôsobom robiť bonmoty tým, že tam dáme meno Fischer alebo že tam dáme meno Frešo, sa mi zdá málo. Vôbec to nesúvisí s touto kauzou. Nazvať kolegu v parlamente „užitočný idiot“, to si nedovolím o nikom povedať ani v živote, ani tuná. Čiže to sa mi zdá absolútne zbytočné a nemožné. (Potlesk.) No, dve sekundy z času. A takisto o Fischerovi. No, Fischera poznám. Spravil chybu, doplatil na to, je to ukončené, aj jeho politické ambície som nie vždy chápal. Ale je to prvý slovenský transplantár srdca, ktorý spravil tisícky operácií srdca, ktoré nikto iný vtedy nevedel urobiť. A teda bol, je to športový lekár, ktorý je tam-hentam a tak ďalej, čiže teraz naraz povedať, že je skorumpovaný lekár, tak to naozaj protestujem. Urobil chybu, ale je to vec uzavretá a nepatrí to vôbec ku Gorile. Ďakujem.
Maďarič, Marek, minister kultúry SR (2013-10-22):
Už len veľmi krátko, ďakujem za slovo, pán predseda. Pani poslankyňa Žitňanská predložila niekoľko pozmeňujúcich návrhov. Z nich sa jeden tak vyníma, to je posilnenie metodických kompetencií rady. Tam by som si dovolil uviesť, že podľa nášho názoru tú metodickú kompetenciu formulovala príliš nejednoznačne a široko a dokonca s uvedeným návrhom nesúhlasí ani samotná rada, ktorá vo svojom stanovisku k predmetnému bodu uvádza: „Spolu metodicky usmerňovať vysielateľa nie je zrejmá povaha aktu, ktorým by mala rada ako orgán aplikácie usmerňovať povinné subjekty bez zákonného zakotvenia, čo sa pod týmto pojmom rozumie, aká právomoc by týmto ustanovením bola rade zverená, nemá predmetné ustanovenie zmysel.“ Potom je tam viacero návrhov iného druhu. K tomu by som chcel uviesť nasledovné. Je tam návrh zmeniť časové obdobie, za ktoré, alebo bol prednesený návrh meniť časové obdobie, za ktoré je vysielateľ povinný zabezpečiť multimediálne... (Reakcie z pléna.) Nedali ste to tam, hej? A tá trojka sa týkala potom...? Pardon. Potom ste navrhovali teda zvýšiť kvóty na programy s multimediálnym prístupom? Predpokladám. (Krátka pauza. Prinesenie textu návrhu. Minister Maďarič očami číta text. Prerušenie vystúpenia a pauzy predsedajúcim.)
Remišová, Veronika, poslankyňa NR SR (2016-10-19):
Pán predsedajúci, ja by som poprosila o, hlasovacie zariadenie zaznamenalo zlé hlasovanie pri hlasovaní č. 84 a chcela som hlasovať za. Ďakujem.
Kuriak, Milan, poslanec NR SR (2022-11-30):
Ďakujem za slovo. Pán kolega Dostál, mrzí ma, že sa znižujete k politizovaniu ešte aj pri rozpočte. Vedome chcete dosiahnuť rozpočtové provizórium, ktoré spôsobí obrovské problémy. Zapríčiníte tým, že bude narastať nezamestnanosť, exekúcie, ohrozí sa ešte viac zdravotníctvo na úkor zdravia a životov ľudí. Problémy budú mať mnohé firmy. Neschválením štátneho rozpočtu ohrozíte aj plán obnovy a spústu ďalších problémov. Máte, máte problém schváliť rozpočet, ktorý bol vypracovaný v súlade s legislatívou Slovenskej republiky, čo potvrdili aj mnohé inštitúcie. V jednom s vami môžem súhlasiť, a to s tým, že je normálne, ako ste povedali, že je normálne pre opozíciu nepodporiť či kritizovať štátny rozpočet. Áno, ale v nie tak ťažkej situácii ako, v akej sme dnes a deficit štátneho rozpočtu je opodstatnený, lebo veľká časť tohto rozpočtu je o pomoci, o nevyhnutnej pomoci ľuďom. Áno, takže súhlasím, že opozícia kritizovala rozpočet vždy doteraz. Vy, vy ste s opozíciou splynuli veľmi rýchlo. To len potvrdzuje to, že ste sa na rozbitie, položenie vlády a oslabenie parlamentu pripravovali dlho. Minimálne dva a pol roka. Častokrát sme vám zo strany SaS ustupovali. Mňa veľmi mrzí, že na splnenie vášho sna povaliť ďalšiu vládu zneužívate najdôležitejší zákon roka, a to štátny rozpočet, bez ktorého schválenia naozaj, ako som spomenul, budú, budú obrovské nedozierne následky. Ja si viem predsta... (Prerušenie vystúpenia časomerom.)
Hrnčiar, Andrej, podpredseda NR SR (2019-04-04):
Pán poslanec Poliačik.
Figeľ, Ján, podpredseda NR SR (2013-09-19):
Ďakujem pekne. Dávam ešte slovo spravodajcovi, ktorého určil navrhnutý gestorský výbor, Igorovi Matovičovi a potom prerušíme rokovanie počas hlasovania. Ďakujem pekne.
Hrnčiar, Andrej, podpredseda NR SR (2019-02-18):
Pán poslanec Marosz.
Figeľ, Ján, podpredseda NR SR (2013-09-06):
Prosím vás o pokoj v sále. (Hlasy v sále.) Máme na to systém faktických poznámok, pán Sulík. Nech sa páči, pán kolega, dokončite príhovor, prejav a potom budú faktické.
Paška, Pavol, predseda NR SR (2014-04-01):
Pani spravodajkyňa sa prihlásila do rozpravy.